السلام عليكم ورحمة الله وبركاته اهلا بحضراتكم في المقطع رقم ستمية واحد وستين من مقاطع حظر التجول وفي حلقة تدبر سورة الفلق ارجو من حضراتكم تيجوا المصاحف وافتح معي سورة الفلق
سورة الفلق سورة مكية. نزلت في اول سنتين. مم. من بعد نزول الوحي على النبي صلى الله عليه وسلم في ترتيب النزول هي رقم عشرين وفي ترتيب المصحف العثماني هي رقم مية وتلتاشر
في خلاف على زمن نزولها وفي بعض الناس قالوا مدنية لكنها في ناس قالوا نزلت في مكة ونزلت في المدينة لكن يعني الجمهور عنها مكية اسماؤها سورة الفلق وهو الاشهر والمستخدم في المصاحف
وسورة قل اعوذ برب الفلق. وهو الوارد في السنة وسورة المعوذة الاولى عدد اياتها خمس ايات ورد في فضلها احاديث كثيرة فيها حاجات صحيحة. ورد مثلا ان السيدة عائشة رضي الله عنها قالت
ان رسول الله صلى الله عليه وسلم كان اذا اشتكى اذا اشتكى يعني اذا مرض اذا عيي نفث في نفسه بالمعوذات بالمعوذات ومسح عنه بيده مم فلما اشتكى وجعه الذي توفي فيه
صفقت انفث على نفسه بالمعوذات التي كان ينفث وامسح بيد النبي تمسك ايده وتمسح به عنهم. فالانسان يعني ده بيعطينا شرعية التعوذ والرقية للنفس. الانسان بيرقي نفسه او يرقي من لا يستطيع انه يرقي نفسه. يرقي اطفال. النبي ارقى الحسن والحسين. آآ يرقي كبار السن. يرقي المرضى زي ما عملت السيدة عائشة
مع النبي عليه الصلاة والسلام بقت هي تقرأ المعوذات في يديه وتمسك ايده تبركا بايده وهي اللي ايه؟ تمسح عليه عشان كده الناس للاسف بتركز دايما على مسألة المعوذتين بيستخدموا ازاي وكأنهم مش قرآن وكأنهم مجرد ادوات
حماية من الحسد والسحر والكلام للشيطان ومن الاشرار. ولكن مش قرآن نتدبره ونفهم ونفهمه. ودي مشكلة كبيرة. ده غلط كبير جدا الحقيقة بل ده هو اللي بيحمي الانسان انه يتدبر هزا الكلام. وانه يفهم هزا الكلام. وانه يستحضر معانيه باستمرار ليل نهار
هو ده اللي يحميك المعوزات كلهم معاني من المهم جدا انها تتجدد في حياة الانسان بصورة يومية. والدليل على كده ان النبي عليه الصلاة والسلام كان بيقراهم كل يوم وامر بهم كل يوم. وهم وامر بهم في اذكار الصباح والمساء
لما مسلا السنة تبقى اننا نقرأ سورة الكهف ليلة الجمعة ده معناه ايه معناه ان الصورة دي فيها معاني مهم جدا انها تتجدد في عقل وقلب الانسان بصفة اسبوعية اه معاني زي فهم الاولويات. معاني زي اهمية طلب العلم اداب طلب العلم. التواضع لما الانسان يبلغ من القوة
زي مسلا اه دول ازا المعاني دي لازم اللي تدبرناها في سورة الكهف الانسان يستحضرها باستمرار بصفة اسبوعية لاهميتها الشديدة. طب لما يكون بقى في السنة قراءة سورة الكافرون وقل هو الله احد والمعوذتين بصورة يومية في اذكار الصباح والمساء
يبقى ده معناه ايه معناه ان المعاني اللي فيهم يجب الا تغيب ابدا عن قلب وعقل الانسان سورة الكافرون فيها تبرؤ من الشرك بالله. ليل نهار هذا امر لا يفارقك
انت تبرأ من اي دين يخالف دين الاسلام ابرأ من اي مظهر من مزاهر الشركة تبرأ من البدعة. طيب. سورة الاخلاص فيها اعلان الايمان باحادية الله سبحانه وتعالى خلاص هو الاحد وهو الصمد. ازا اعلان الايمان هذا لا يفرقك ايضا
وطالما انت مؤمن بقى بقل هو الله احد. يبقى تستعيذ بمين؟ به هو وليس باي شيء اخر في الكون. فتأتي المعوذتين تعلمك كيف تستعيذ بالله من كل الشرور اللي ممكن تصيبك
هي دي الطريقة اللي لازم تفكر بها سؤال تاني. طيب. ليه المعوذتين في اخر المصحف عند ختم القرآن خلاص ختمنا القرآن المعوذتين. حد فكر في دي ليه جايين يعني ليه في ترتيب المصحف هم اخر اتنين
احنا لما بنبدأ نقرأ المصحف او نبدأ نقرأ القرآن بنبدأ بايه الاستعاذة اعوذ بالله من الشيطان الرجيم. ليه احنا ربنا امرنا بكده وقال لنا في سورة النحل وتدبرناها مع بعض. فاذا قرأت القرآن فاستعذ بالله من الشيطان الرجيم
طيب يبقى خلاص عشان كده عشان كده ايه في اخر المصحف يا استاز مش في اوله؟ يقول لك لأ ما انت في اخر المصحف بتعمل ايه استعد لايه للقراءة من الاول تاني
هو احنا لما هنخلص قراءة المصحف هنقفله ونحطه على الرف؟ لأ طبعا. هنبدأ من الاول. قل اعوذ برب الفلق. ياللا. دي بداية الختمة رحم الله الحال المرتحل يعني ايه الحال المرتحل؟ انسان بيحل يعني بيوصل اول ما بيوصل ويحط شنطه يقوم وحاططها على ضهره تاني ومتوكل على الله وبيرتحل تاني. رحم الله الحال
يخلص القرآن يبدأ من جديد. يخلص القرآن يبدأ من جديد خلاص؟ يلا بقى نقرأ السورة مع بعض اعوذ بالله السميع العليم من الشيطان الرجيم. بسم الله الرحمن الرحيم. قل اعوذ برب الفلق
من شر ما خلق ومن شر غاسق اذا وقب. ومن شر النفاثات هاتفي العقد ومن شر حاسد اذا حسد قل اعوذ برب الفلق. قل امر من الله للنبي صلى الله عليه وسلم
ولنا نحن ايضا من خلال النبي صلى الله عليه وسلم الامر للنبي انه يقول ايه؟ يقول اعوذ برب الفلق. لكن لان النبي لا يستطيع ان يحذف من القرآن حرف واحد
فقد وصل لنا الرسول عليه الصلاة والسلام وصل لنا الامر الصادر له. فقال لنا قل اعوذ برب الفلق طب هل يجوز ان انا اقول اعوذ برب الفلق. اه يجوز. بس ده مش قرآن
عايز تقرا قرآن هتقرا الاية على بعضها. قل اعوذ برب الفلق. لكن لو انت بتتعوذ قل ايه؟ اعوذ برب الفلق. اعوذ برب الناس. ما فيش فيها مشاكل. ما فيش مشاكل خالص
لكن ما ينفعش تصلي كده ده مش القرآن حلو. طيب قل اعوذ يعني ايه اعوذ؟ الاستعاذة يعني ايه الاستعاذة غير الاستعانة انت تستعين بالله على امر تريد ان تفعله وتستعيذ بالله من امر تخاف انه يحصل لك
او حصل لك فتستعيذ به من هذا الامر الاستعانة تكون من امر انت هتفعله الاستعاذة من امر خارجي يؤثر عليك او خايف انه يؤثر عليك اعوذ فعل يجمع بين معنى
اعتصم والوذ اعوذ اعتصم اتمسك بك يا ربي الوذ التقي بك يا ربي الاعتصام تمسك التصاق واللوذ الوذ لاذ يعني بيتقي به. يدخل جوة مخبأ بيستخبى بيتقي به قل اعوذ برب الفلق من شر ما خلق. اه ده انت تريد الحماية من
فعشان كده بتستعمل كلمة الرب قل اعوذ باله الفلق لأ قلت قل اعوذ برب الفلق. ايه بقى ليه قلت رب؟ ليه لماذا لم تقول باله قلنا دايما الالوهية مرتبطة بقوة الله بعظمة الله بعزة الله بحكمة الله بقدرة الله لكن الربوبية مرتبطة بما يخصك انت بقى بحفظ الله
رعاية الله رزق الله وهكزا. الصورة دي انت فيها بتستعيذ من الشرور فانت بتلجأ الى الله وبتطلب منه الحفظ والرعاية والانقاذ والحماية فتناديه بربوبيته الصلة اللي بينك وبينه تقول يا رب
قل اعوذ برب الفلق الفلق من معانيه الصبح عرفنا منين في سورة الانعام ربنا وصف آآ نفسه بالفالق مرتين فالق الاصباح وفالق الحب والنوى فلق الليل ليخرج منه نور الصباح
فلق الحبة الشديدة الصلبة لتخرج منها النبتة الطرية لذلك قيل ان المخلوقات كلها من معاني الفلق لان كل مخلوق جاء من مخلوق اخر يبقى خلي بالك بقى اربط بقى بالصورة اللي فاتت. الله الصمد. لم يلد ولم يولد. وهو رب الفلق
اوعى تكون فاكر ان الله لم يلد ولم يولد لانه يعجز ان يلد. لأ ده هو رب الفلق ده كل من ولد وكل من خلف وكل من انتج اي شيء
هو هو رب هذا الامر بامره هو الفلق ايضا قلنا الصباح نور. خروج النور الصباح امبارح احد الاخوة ارسل لي ان هذه الصورة كانت دايما بتخوفه فيها جو من الغموض
ما فيش شك ان ذكر الشر اربع مرات السورة كلها خمس ايات يذكر فيها الشر اربع مرات ويذكر فيها السحرة ويذكر فيها الحساد. امر يخوفه. لكن ما تنساش ان عشان كده ربنا بقى بدأ السورة باية
طمأنينك قبل ما تذكر لك اي شيء عن الشر واشرار قال لك قل اعوذ برب الفلق بتطمنك ان ربك هو رب النور ورب الصباح ورب الحياة قل اعوذ برب الفلق بنستعيذ من ايه بقى؟ بربنا من ايه
من شر ما خلق هو ربنا خلق حاجة فيها شر؟ ده تقريبا كل حاجة ربنا خلقها فيها جانب خير وجانب شر نباتات مغذية لذيذة. وفيه نباتات سامة لو الانسان كلاها يموت
هناك ناس خيريين طيبين وفي ناس اشرار يحبوا يضروا الاخرين سيارتك اللي بتخدمك وبتوصلك وممكن هي كمان تتعبك وتتعطل بك. وممكن لا قدر الله تتسبب في وفاتك في حادسة. عشان كده لما حد بيجيب
عربية بنقول له ربنا يديك خيرها ويكفيك شرها اه انت انت بتطلب يعني من الله بتستعيذ بالله من شر كل ما خلق كل شهر موجود انت لا تعرف الخير فين والشر فين
حاول باستمرار انك تبقى حذر تحاول تعرف الخير اللي يفيدك والشر اللي يضرك لكن لازم تعرف انك في معزم الوقت انت مش هتقدر تعرف طب اعمل ايه ده كده الكم ده كده الحياة مرعبة لا مش مرعبة. انت تستعيذ بالله
من اي شر انت تعرفه او ما تعرفوش السيدة عائشة علمتنا قالت لنا الرسول عليه الصلاة والسلام علمها هذا الدعاء. اللهم اني اسألك من الخير كله عاجله واجله. ما علمت منه وما لم اعلم
النبي عليه الصلاة والسلام علم السيدة عائشة انها تطلب الخير كله عاجل واجل خير في الدنيا وفي الاخرة. خير دلوقتي وقبل ما اموت ما علمت منه وما لم اعلم. الخير اللي انا عارفه والخير اللي انا مش عارفه كمان
واعوذ بك من الشر كله عاجله واجله ما علمت منه وما لم اعلم انت ممكن تبقى فرحان بحاجة وهي اصلا شر هو فيها شر عشانك انت تستعيذ بالله من الشر اللي انت مش عارفه
لزلك ترضى بقضاء الله ولو حاجة انت كان نفسك فيها اوي ما جتش ارضى بقضاء الله اعلم دي كانت خير لك ولا شر ما انتاش عارف شفتوها ازاي طيب آآ
معي الاية تلاتة ومن شر غاسق اذا وقب الغاسق هو الليل في سورة الاسراء اخدنا الاية تمانية وسبعين ربنا بيقول فيها اقم الصلاة لدلوك الشمس الى غسق الليل اذا الغاسق
هو الليل ومن شر غاسق اذا وقب. الانسان في الضلمة في الظلام يبقى عرضة لشرور كثيرة. الحرامية زمان يعني كانوا بيشتغلوا بالليل معزم جرائم السرقة والقتل والاعتداءات تحدث بالليل حتى الحوادث بتحصل بتحصل اكتر الوقت في الزلام بتتخبط في حاجة بتخبط حاجة
تصطدم بحاجة حاجة مش هتقع في حفرة كل ده الانسان متعرض له اكتر في الظلام ومن شر غاسق اذا وقب من شر الليل المظلم اذا تغلغلت ظلمته يعني يصبح ما فيش حاجة
بتزيل الظلام القمر غايب النهارده ما فيش قمر النجوم غايبة نتيجة السحب او غيره. فالدنيا مزلمة. فالجو مرعب. مين يحميك في هذا الجو؟ الله وحده رب الفلق رب الصباح رب النور
رب الحياة الاية الحقيقة الاولى مليئة بالتفاؤل كنت بتحصن نفسك بالاستعاذة برب الفلق حتى لا تخاف من شرور الليل معي بقى اربعة وخمسة ومن شر النفاثات في العقد ومن شر حاسد اذا حسد
النفاثات هي النفوس الناس. الشريرة نفوس شريرة بتعمل سحر نفاثات. بعض الناس قالوا لان في ساحرات بينفثوا. لكن آآ ايضا هي النفاثات يعني الانفس الشريرة لان كتير من السحرة الحقيقة رجال. يعني
طيب ايه بقى حكاية السحر ده بعض المسلمين يؤمن بالغيب فقط ازا كان الايمان بالله او بالملائكة او بالجن يعني خلاص هو مؤمن بالله. لانه ده ده شيء طبيعي. لازم يكون في اله والا يبقى انسان مجنون
هو عشان ايه هو انسان عاقل فمؤمن بالله وعشان مؤمن بين القرآن من عند ربنا والقرآن ذكر الملائكة والجن طب خلاص يبقى مؤمن بالملائكة والجن لكن ان الانسان نفسه يبقى عنده جوانب غيبية
بيصدقش دي مع ان بالعقل وبالمنطق لا يوجد ما يمنع من وجود جوانب غيبية تخص الانسان ايضا. ليه؟ هو الانسان عبارة عن ايه؟ مش جسد وروح احنا ما بنشوفش احنا احنا بنشوف الجسد وبنحس بالجسد وبنتعامل معه. لكن ما بنشوفش الروح
ما نعرفش شيء عنها لانها مهمة جدا لو خرجت بتنتهي حياة الانسان. ازا الروح مهمة طيب احنا ما نعرفش كتير عن الروح. ما نعرفش حاجة عن الروح اصلا ربنا بيقول في سورة الاسراء ويسألونك عن الروح قل الروح من امر ربي وما اوتيتم من العلم الا قليلا. اذا هناك
كجوانب في في الانسان نحن لا نعرف عنها شيئا والعلم لا لا يستطيع ان يفسرها وبيحصل وفي تجارب كتيرة وعارفينها اللي هي اللي هو ام في مصر. تشعر بانقباض في قلبها في نفس اللحزة اللي ابنها
ها بتتقلب به العربية في شمال روسيا طب ازاي شعرت بابنها في اللحزة دي في حاجات غيبية تخص الانسان وتواصل الارواح مع بعض. العلم لا يفسرها ولن يستطيع احنا ما نعرفش والعلم لا يفسر هذا
ازا من ضمن الجوانب الغيبية دي ان هناك شيء اسمه سحر واقع يجعل الانسان يتخيل شيء بيحدث هو ولا يحدث مسلا في سورة طه الاية ستة وستين فاذا حبالهم وعصيهم يخيل اليه اللي هو سيدنا موسى من سحرهم انها تسعى يعني ايه
يعني هي لا تسعى يعني الحبال والعصية ما بتسعاش ولا حاجة بس هم عملوا ايه ؟ سحروا اعين الناس يبقى السحر خلى سيدنا موسى نفسه يتهيأ له حاجات بتحصل وهي مش بتحصل
شف بقى الاية اللي بعدها فده اثر فيه فاوجس في نفسه خيفة موسى. خاف شايف الحبال والعصيان بتلعب هي ما بتلعبش اتحرك يا ابني ما تتحركش قلنا لا تخف انك انت الاعلى. انت مع ربنا ما تخافش من حاجة. ولا حتى السحر اللي بيخيل لك حاجات ما بتحصلش
طب اعمل ايه والقي ما في يمينك تلقف ما صنعوا. انما صنعوا كيد ساحر ولا يفلح الساحر حيث اتى بقول السحرة سجدا قالوا امنا برب هارون وموسى. ازاي اسوأ ناس في الدنيا
هم الصحرا دول افسد ناس هم السحرة. ازاي كلهم كده ينزلوا يسلموا ويؤمنوا ايه اللي حصل ادركوا ان عصا موسى مش سحر ليه؟ لان السحر لا يغير حقيقة الاشياء العصا بتاعته بلعت العصيان والحبال بتاعتهم ده كده مش سحر
السحر ان انا اخلي عينك تتخيل حاجة وهي ما بتحصلش. اخليك تتخيل لكن ما اقدرش اغير الواقع. السحر لا يغير الواقع السحر اخره اخره يخيل الانسان حاجة ما حصلتش. ويفتكر انها حصلت هي ما حصلتش
بس كده. سيدنا موسى تخيل ان العصيان والحبال بتتحرك ما بتتحركش النبي عليه الصلاة والسلام لما سحره احد اليهود كان بيتخيل ان في علاقة حصلت مع زوجاته بس هو ما حصلش
بس خلاص الى ان ربنا دله على مكان هذا السحر واخرجوه ووجدوا فيه عقد معقودة في مشط ومشاطة مشاطة يعني الحاجة اللي بتطلع في المشط ان كان قشر ان كان آآ بتاع ده آآ آآ شعر وحاجات كده. بس خلاص
الاشياء دي بقى مشكلتها ايه ان الناس بتتطرف فيها الى نقيضين اما الناس بتغرق جدا في الجانب الغيبي بتاع الانسان ده. وتلاقي واحد طول ما هو ماشي ما بيتكلمش الا في السحر والجن
الحاجات دي مش عايش على الاقل ارض الواقع معنا خالص في العالم الايه؟ عالم الشهادة. هو عايش في العالم الغيبي ده وبيتكلم في حاجات وهو ما احنا ما نعرفش عن العوالم دي شيء
ليه بنتكلم فيها او انسان بينكرها وينكر اي شيء ما بيشوفوش. ولو هو مسلم يقول لك ماشي انا مؤمن بربنا لان العقل بيقول ان ربنا موجود ومؤمن بوجود الجن والملائكة لانهم ذكروا في القرآن ومش لكن مش مؤمن بالسحر والحسد. ليه؟ ما هم ايضا مزكورين في القرآن بس حقيقتهم
في ناس بتبالغ بقى كون اننا لا نعرف شيء فده مش معناه انه مش موجود مش معناه مش موجود. طيب طالما ربنا ما قالش لنا تفاصيلهم لا السحر ولا الحسد قال لنا تفاصيلهم
فده عشان الناس تبعد عنهم وما ينتشروش وفعلا فعلا الحمد لله انسوا موضوع السحر ده تسعة وتسعين في المية من الصحرا اللي موجودين وبياخدوا فلوس من الناس بياخدوا فلوس من دي عشان يعملوا سحر لاخت جوزها وياخدوا فلوس من ده عشان يعملوا
سحر المدير كلهم نصابين تسعة وتسعين في المية منهم. ما بيفهموش حاجة في السحر اصلا نصابين بياخدوا فلوس من الناس على الفاضي. ولا بيعرفوا يعملوا سحر ولا بتاع. الحمد لله
جهلة كلهم لكن نصابين بيضحكوا على اغبياء. بس. وفي الاخرة هم اشرار. الاتنين اشرار الحقيقة انك تحصن نفسك من هذه الاشياء بالتعوذ بربنا وخلاص وتمشي في طريقك وتعيش حياتك وتشق طريقك وانت مش قلقان
لكن طول ما انت ماشي قاعد خايف الجن السحر المش عارف ايه لا مش معقول في ناس حياتها كلها كده لا بتنتج ولا بتفيد اي حد في المجتمع. بل بالعكس عمالة تنشر جو السلبي طول الوقت
ومن شر حاسد اذا حسد ايه بقى حكاية ده معظم الوقت يا جماعة الانسان بيحسد نفسه. اول ما تفرح بنفسك في حاجة انت دلوقتي ايه آآ اتميت حفظ القرآن تبدأ بقى تفرح وتقول انا حافز انا ده هنا فيه واحد اللي هو حافز فلان الفلاني. حطه قدام اسمه كلمة الحافظ فلان الفلاني. ماشي
ويبدأ ينسب بقى ده لشطارته ولزكائه ولمهارته ولخبرته ولعلمه. اول ما تعمل كده في نفسك بيروح منك الحاجة اللي انت كنت فرحان بها مين حسدك؟ انت حسدت نفسك. ليه ؟ لكن لازم تاخد درس
عشان ما تنساش ربك في سورة الكهف ولولا اذ دخلت جنتك قلت ما شاء الله لا قوة الا بالله تدخل المزرعة بتاعتك تدخل المصنع بتاعك تدخل الشركة بتاعتك تقول ما شاء الله لا قوة الا بالله. ده بفضل ربنا علي ما
فضل ربنا عليك لازم ما تنساش يا اما تحسد نفسك ويروح منك النعمة دي. طيب اما بقى مسألة الحاسد الذي يتمنى زوال النعمة اللي عند الغير فده ما فيش خوف منه
الا ازا حسد يعني ايه؟ اقول لك اهو ومن شر حاسد اذا حسد يعني بص بقى هو حاسد لما يكون شايف نعمة في ايدك وبيتمنى زوالها منك. ما فيش خوف منه هو كده. في حالة الكراهية الشديدة لنفسه دي
في الغليان اللي بيغليه ده هو بيضر نفسه ما بيباركلكش مش شايف ما بيدعيش ربنا يبارك لك ويطلب لكن اول ما يبدأ يتحرك للعمل شيء ضار هنا يبقى حسد يكتب فيك شكوى كيدية
يروح البلطجية يأجرهم يضربوك بيحاول يضرك بمجرد ان هو اول ما ما ما يشوف في ايدك نعمة ويبقى حاسد لك. يعني نفسه انها تروح منك ده ما بيضركش في حاجة. اللي بيضرك لما ياخد اكشن
زي مين ابني ادم لما ربنا تقبل قربان الانسان الصالح اللي فيهم ولم يتقبل من الاخر السيء اصبح السيء ده اللي هو قبيل حاسد لكنه لسة ما حسدش حسد امتى ؟
تطوعت له نفسه قتل اخيه فقتله. فاصبح من الخاسرين انت بتستعيذ بالله من شر كل هؤلاء على فكرة يعني اللي انا بقوله ده ده تفسير الطاهر ابن عاشور مسألة الحاسد وكده الحاسد اللي هو بيتمنى زوال النعمة ده ما بيأسرش في حاجة
لكن امتى يبقى فيه خطر لو خد اكشن خلاص لكن مسألة الواحد يبص لحاجة كدهو تقوم مفلوعة نصين والعين فلقت الحجر والكلام ده قل اعوذ برب الفلق. الحمد لله. انت بقى تستعيذ بالله. من شر كل هؤلاء
مش بقراءة السورة بسرعة عشرين الف مرة لا قراءة السورة دي بتدبر وبتفكير وباستحضار قلب واستحضار معانيها اللي هيفيدك واللي هيحميك هو انك تستشعر قوة الله وقدرة الله على حفظك وحمايتك من كل ده. قل اعوذ برب الفلق
تتخيل النور والصباح وهو طالع من شر ما خلق ومن شر غاسق اذا وقب من شر الليل والحوادث اللي بتحصل فيه ومن شر النفاثات في العقد. ومن شر الايه؟ السحرة
ومن شر حاسد اذا حسد. من شر الناس الكارهين اللي بيتمنوا زوال النعمة اذا عملوا حاجة تضرنا اديكم هوم ورك واجب كده لبكرة فكروا فيه قل اعوذ برب الفلق صفة الله نرب الفلق
من ايه؟ من شر ما خلق من شر غاسق اذا وقب مش شاري النفثات في العقد ومن شر حاسد اذا حسد انت استعذت بالله بصفة واحدة طيب تعالوا نمسك صورة الناس
ونشوف صورة الناس قل اعوذ برب الناس ادي اول صفة. ملك الناس اله الناس تالت صفة من شر الوسواس الخناس الذي يوسوس في صدور الناس من الجنة والناس من حاجة واحدة. فانت استعنت بتلات صفات من صفات ربنا قصاد حاجة واحدة
لكن في سورة الفلق انت استعنت بصفة واحدة من صفات ربنا من شر تلات حاجات. الغاسق الليل الصحرا النفاثات الحاسد اذا حسد طب ليه دي هنا صفة واحدة قصاد تلات حاجات وهنا التلات صفات قصاد حاجة واحدة
فكر فيها وبكرة ان شاء الله نتقابل. اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب. اللهم اجعل
حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك الصالحين. اللهم احيي قلوبنا بحبك. واجعلنا لك كما تحب. اللهم اجعلنا نحب
بكل قلوبنا ونرضيك بكل اجسادنا. اللهم اجعل حبنا كله لك وسعينا كله في مرضاتك اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا
اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون وبحق كل حرف في كتابك تلوناه او تدبرناه اه احفظنا واحفظ اخواننا واخواتنا من شر كل من يكيد لنا ولهم واحفظنا واياهم من شرورهم ونجعلك اللهم في نحورهم فانت الوكيل ولا
حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين. وكن مع اخواننا في تركستان الشرقية وفي الشام وفي كشميرة وفي الهند وانصر كل من نصرهم واخذل كل من خذلهم مطهر المسجد الاقصى من الدنس فانهم لا يعجزونك
اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من مشايخنا او من علمائنا مريضا به او حاملا له فالبسه ثوب الصحة والعافية عاجلا غير اجل. ومن لم يصب به فقه شره. وابعده عنه ولا تسلطه
الا على اعدائك واعداء دينك واعداء اوليائك. اللهم انك تعلم ان هذه القلوب قد اجتمعت على كتابك على محبتك والتقت يا ربنا على طاعتك. وتوحدت على دعوتك وتعاهدت على نصرة شريعتك. فوثق
اللهم رابطتها وادم ودها واهدها سبلها واملأها بنورك الذي لا يخبو. واشرح صدورها بفيض الايمان بك للتوكل عليك واحيها يا ربنا بمعرفتك. وامتها يا مولانا على الشهادة في سبيلك. انك نعم المولى ونعم النصير
والسلام عليكم ورحمة الله وبركاته. ونراكم غدا باذن الله في نفس هذا الموعد ان كنا من اهل الدنيا